Bikaa posepshan a kola stem frah di vieryin spekchral sensitiviti a difrah-difrah taip a kuon sel ina di retina tu difrah-difrah paat a di spekchrom, kola kiah bi difain ah kuantifai bai di digrii tu we deh stimiuliet demya sel. Demaya fizikal ar fiziolajikal kuantifikieshan a kola, ousomeba, no fuli explien di saikofizikal posepshan a kola apierans.

Sakratiiz (Ingglish: Socrates, pronongx /ˈsɒkrətiːz/; Griik: Σωκράτης, Sōkrátēs; c. 469 BC–399 BC) wena Klasikal Griik filasafa. Kredit az wan a di founda a Westan filasafi, im a wah inigmatik figa nuo onggl chuu di klasikal akount a ih schuudentdem. Fi Plieto dayalagdem a di muos kampriensiv akount a Sakratiiz fi sovaiv frah antikuiti.

Statiu a skolpcha we riprizent wan or muo smadi ar animal (ingkluudn abschrak kansep aligarikali riprizent az piipl ar animal), naamali ful-lent, az opuoz tu a bos, ah akliis nier tu laif-saiz, ar laaja. Sumaal statiu, yuujali likl anof fi kiah pikop, kaal a statyuet ar figariin.

Shaatli bifuo ih det, Manli ah Bostamanti weh prokliem Nashinal Iiro a Jumieka, fi jain blak nashinalis Maakos Gyaavi (Marcus Garvey), naintiint-senchri iiro Paal Buogl (Paul Bogle), ah naintiint-senchri palitishan Jaaj Wiliam Gaadn (George William Gordon).

Rollamienta a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 41 inabitant.

La Losilla a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 14 inabitant.

Iguaana a wahn lizad we de ina trapikal plies dem ina Sentral an Sout Amerika an di Kyaribiyan. Dis ya lizad did fos diskraib bai wahn Aschrian natchuralist niem Josephus Nicolaus Laurenti ina im buk, Specimen Medicum, Exhibens Synopsin Reptilium Emendatam cum Experimentis circa Venena in 1768. Dis ya lizad ab tuu spiisis: di Griin Iguaana, we de aal bout di plies as pet, an di sekan we niem di Lesa Antilian Iguaana, we indienja kaa we dem liv a brok dong, an ounli de ina di Lesa Antili dem.

Uoshan (frah Ienshent Griik Ὠκεανός, chranskraib Okeanós, di sii a klasikal antikuiti) a badi a sielain waata wet kompuoz nof a wah planit aijrosfier. Pah Oert, uoshan a wan a di mieja kanvenshanal divijan a di Wol Uoshan, we kova nieli 71% a di soerfis. Ina disendin aada bai ieria, demaya a di Pasifik, Atlantik, Indian, Sodan, ah Aaktik Uoshan. Di wod ""sii"" noftaim yuuz intachienjabl wi ""uoshan"" ina Moerkan Ingglish bot, strikli spiikin, sea a badi a sielain waata (jinarali wah divijan a di wol uoshan) paatli ar fuli ingkluoz bai lan.

Lichicha a di aat a raitn wok. Litarali chransliet, di wod miin ""akwientans wid leta"" (frahn Latn littera, leta), ahn dierfuor di akademik todi a lichicha nuo az Letaz (laka ina di friez ""Aat ahn Letaz""). Ina Westan kolcha di muos biesik raitn litarari taip dem inkluud fikshan ahn nanfikshan.

Di Bagavad Giita (भगवद्गीता, IAST bhagavad-gītā, IPA-sa ˈbʱəɡəʋəd̪ ɡiːˈt̪aː; lit. ""Sing a di Bagavan (Lord)"") , noftaim refa tu simpl az di Giita, a wah 700-shloka (voers) Induu skripcha ina Sanskrit we a paat a di Induu epik Mahabaraata.